
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 704 


4 Ιουνίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση αμιγούς Δημοτικής Επιχείρησης στο Δήμο 


Μελίτης Ν. Φλώρινας με την επωνυμία «Δημοτική 

Επιχείρηση Ανάπτυξης Δήμου Μελίτης». 1 

Διάλυση της Κοινοτικής Επιχείρησης Τουριστικής 
Ανάπτυξης Κορεστείων «ΚΟΡΕΣΤΕΙΑ» στην τέως 
Κοινότητα Γάβρου Ν. Καστοριάς του Δήμου Κορε¬ 
στείων Ν. Καστοριάς. 2 

Τροποποίηση της συστατικής πράξης του Νομικού 
Προσώπου με την επωνυμία «75η Σχολική Επιτρο¬ 
πή Δήμου Λαρισαίων». 3 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή 
του Δημοτικού Σχολείου και Νηπιαγωγείου Βαμβα- 
κούς Δήμου Πολυδάμαντα». 4 


Συγχώνευση των Νομικών Προσώπων του Δήμου Αυ¬ 
λώνες: 1. Πολιτιστικό Πνευματικό Κέντρο Σιδηρο- 
κάστρου και 2. Λαογραφικό Ιστορικό Μουσείο Σιδη- 
ροκάστρου και σύσταση Νέου Νομικού Προσώπου 
με την επωνυμία «Πολιτιστικό Κέντρο Λαογραφικό 


Ιστορικό Μουσείο Σιδηροκάστρου». 5 

Έγκριση του Οργανισμού Εσωτερικής Υπηρεσίας του Παι¬ 
δικού Σταθμού Δήμου Σπερχειάδος Νομού Φθιώτιδας. 6 
Σύσταση Δημοτικής Επιχείρησης Ανάπτυξης Οινοφύ- 
των (Δ.ΕΠ.ΑΝ) στο Δήμο Οινοφύτων Ν. Βοιωτίας.. 7 
Τροποποίηση της 5691/15.3.1991 απόφασης του Νο¬ 
μάρχη Φθιώτιδας. 8 

Τροποποίηση της 16766/10.7.91 απόφασης του Νο¬ 
μάρχη Φθιώτιδας. 9 


ΑΠΟΦΑΣΕΙ Σ 

Αριθ. 2953 (1) 

Σύσταση αμιγούς Δημοτικής Επιχείρησης στο Δήμο Με¬ 
λίτης Ν. Φλώρινας με την επωνυμία «Δημοτική Επιχεί¬ 
ρηση Ανάπτυξης Δήμου Μελίτης». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως 284 και 287 του 
Π.Δ. 410/95 (Δημοτικός και Κοινοτικός Κώδικας). 


2. Τις 25027/9.4.84 και 85050/29.11.84 αποφάσεις 
Υπουργού Εσωτερικών. 

3. Την 48/2003 απόφαση του Δημοτικού Συμβουλίου 
Μελίτης. 

4. Την οικονομοτεχνική μελέτη για τη σύσταση Δημοτι¬ 
κής Επιχείρησης στον Δήμο Μελίτης με την επωνυμία 
«Δημοτική Επιχείρηση Ανάπτυξης Δήμου Μελίτης» και το 
1447/20.3.2003 έγγραφο της Περιφέρειας Δυτικής Μακε¬ 
δονίας ,από το οποίο προκύπτει ότι δεν απαιτείται αξιολό¬ 
γηση της μελέτης. 

5. Την απόφαση 4196/20.7.2001 (ΦΕΚ 988/30.7.2001 
τεύχος Β') της Γενικής Γραμματέα Περιφέρειας Δυτικής 
Μακεδονίας, με την οποία εξουσιοδοτήθηκε να υπογρά¬ 
φει ο Γενικός Διευθυντής τη σύσταση δημοτικών επιχει¬ 
ρήσεων, αποφασίζουμε: 

1. Συστήνουμε στον Δήμο Μελίτηςτου Νομού Φλώρινας 
αμιγή Δημοτική Επιχείρηση με την επωνυμία «Δημοτική 
Επιχείρηση Ανάπτυξης Δήμου Μελίτης». 

2. Σκοποί της επιχείρησης είναι: 

1) Η σύνταξη, προώθηση και υλοποίηση ολοκληρωμέ¬ 
νου αναπτυξιακού προγράμματος του Δήμου Μελίτης. 

2) Η εφαρμογή και καλλιέργεια πολιτιστικών δραστη¬ 
ριοτήτων, με την οργάνωση και λειτουργία τμημάτων Ζω¬ 
γραφικής, Κεραμικής, Αγιογραφίας, Ψηφιδωτού, Γλυπτι¬ 
κής Χορού, Ωδείου Μουσικής, Δημοτική Φιλαρμονική 
Ελεύθερου Ανοιχτού Πανεπιστημίου, Θεάτρου, Λαογρα¬ 
φίας -Λαογραφικού Μουσείου, Κινηματογράφου, Φωτο¬ 
γραφίας κλπ. Η λειτουργία καθενός από τα πιο πάνω εν¬ 
δεικτικά αναφερόμενα τμήματα αποφασίζεται κατά περί¬ 
πτωση από το Δ.Σ. της επιχείρησης και οργανώνεται με 
βάση σχετικό κανονισμό. 

3) Η διοργάνωση κάθε είδους πολιτιστικών εκδηλώσε¬ 
ων, ο συντονισμός και η στήριξη πολιτιστικών δραστηριο¬ 
τήτων σε συνεργασία με τους αντίστοιχους φορείς. 

4) Η εφαρμογή και καλλιέργεια αθλητικών δραστηριοτή¬ 
των, με την οργάνωση και λειτουργία τμημάτων Ποδοσφαί¬ 
ρου, Καλαθοσφαίρισης, Πετόσφαιρας Αντισφαίρισης, χει- 
ρόσφαιρας Σκάκι Ενόργανης και Ρυθμικής Γ υμναστικής Στί¬ 
βου και άλλων ομαδικών αθλημάτων κλπ. Η λειτουργία 
καθενός από τα πιο πάνω ενδεικτικά αναφερόμενα τμήματα 
αποφασίζεται κατά περίπτωση από το Δ.Σ. της επιχείρησης 
και οργανώνεται με βάση σχετικό κανονισμό. 

5) Η οργάνωση κάθε είδους αθλητικών εκδηλώσεων, ο 
συντονισμός και η στήριξη αθλητικών δραστηριοτήτων σε 
συνεργασία με τους αντίστοιχους τοπικούς φορείς. 

6) Η οργάνωση, λειτουργία και διαχείριση τουριστικών 
υπηρεσιών και δραστηριοτήτων του Δήμου Μελίτης, κα¬ 
θώς και η δημιουργία και διαχείριση νέων δραστηριοτή¬ 
των, ιδιαίτερα στον τουριστικό τομέα (Δημοτικά Αναψυ- 
κτήρια, καταλύματα, κέντρα ιστορίας και πολιτισμού 
κ.λ.π.) για: 

• Την παροχή υψηλού επιπέδου υπηρεσιών στους επι¬ 
σκέπτες, 

• Την αξιοποίηση και προβολή των πόρων της περιο¬ 

χής. 

• Την προσπόριση εσόδων για την χρηματοδότηση έρ¬ 
γων κοινωνικής και πολιτιστικής υποδομής κ.λ.π. 

7) Η εκπόνηση μελετών, η ανάληψη και υλοποίηση πρω¬ 
τοβουλιών κ.λ.π. για την προστασία του περιβάλλοντος, η 
ανάπτυξη περιβαλλοντικών ζητημάτων της περιοχής του 
Δήμου Μελίτης, η οργάνωση -υποστήριξη-δημοσιοποίη- 
ση προγραμμάτων περιβαλλοντικής εκπαίδευσης και ευ- 
αισθητοποίησης κ.λ.π. 

8) Η ανάληψη και υλοποίηση τοπικών, νομαρχιακών, πε¬ 
ριφερειακών, εθνικών και κοινοτικών προγραμμάτων επι¬ 
μορφωτικού, πολιτιστικού, κοινωνικού, αναπτυξιακού, 
ερευνητικού κ.α. χαρακτήρα. 

9) Η έκδοση βιβλίων με αντικείμενο την περιοχή του Δή¬ 
μου Μελίτης και ευρύτερα ή με ενδιαφέρον για την Τοπι¬ 
κή Αυτοδιοίκηση και ανάπτυξη, η παραγωγή εντύπων και 
ηλεκτρονικών (μαγνητικών κλπ) μέσω προβολής των τοπι¬ 
κών θεμάτων της Τοπικής Αυτοδιοίκησης, η έκδοση ενη¬ 
μερωτικού εντύπου (εφημερίδας) του Δήμου Μελίτης 
κλπ. 

10) Η με αμοιβή ανάληψη ή εκπόνηση μελετών οικονο¬ 
μοτεχνικών, αναπτυξιακών, κλπ για φορείς της Τοπικής 
Αυτοδιοίκησης, καθώς και η διοργάνωση κάθε είδους εκ¬ 
δήλωσης ή η ανάληψη κάθε είδους πρωτοβουλίας και 
δραστηριότητας που εμπίπτει στους σκοπούς της επιχεί- 
ρησης. 

11) Η μέριμνα για την καθαριότητα και αποκομιδή απορ¬ 
ριμμάτων και ευπρεπισμού των κοινόχρηστων υπαίθριων 
χώρων. 

12) Η μελέτη κατασκευή και συντήρηση έργων υποδο¬ 
μής και δικτύων. 

13) Η ίδρυση και λειτουργία κέντρου κοινωνικής πρό¬ 
νοιας και παροχής υπηρεσιών πρωτοβάθμιας φροντίδας 
υγείας. 

14) Η ίδρυση και λειτουργία κέντρων δημιουργικής απα¬ 
σχόλησης παιδιών. 

15) Η ίδρυση και λειτουργία κέντρου πληροφόρησης 
νέων. 

16) Η υλοποίηση προγραμμάτων προβολής της ευρύ¬ 
τερης περιοχής. 

17) Η εξυπηρέτηση των κατοίκων με αστική συγκοινω¬ 
νία μεταξύ των Δ.Δ. του Δήμου. 

18) Η ανάληψη κάθε σχετικής με την φύση της επιχεί¬ 
ρησης, πρωτοβουλίας και δραστηριότητας, γιατηνπραγ- 
ματοποίηση εσόδων και την περαιτέρω διεύρυνση της 
κοινωνικής, πολιτιστικής και αναπτυξιακής αποστολής 
της, αλλά και για την οικονομική αξιοποίηση των έργων 
και υπηρεσιών της. 

19) Η έκδοση τοπικής εφημερίδας. 

20) Η ίδρυση γραφείου τελετών. 

21) Η διαχείριση λαϊκών αγορών και πανηγύρεων. 

3. Η επιχείρηση διοικείται από 7μελές διοικητικό συμ¬ 
βούλιο, και αποτελείται από τους παρακάτω: 

Τέσσερις(4) εκπροσώπους αιρετούς του Δημοτικού 
Συμβουλίου Μελίτης, εκ των οποίων ο ένας προέρχεται 
απάτη μειοψηφία. 


Δύο (2) εκπροσώπους Κοινωνικού φορέα ή Πολιτιστι¬ 
κού φορέα. 

Ένα (1) Δημότη ή κάτοικο του Δήμου Μελίτης ο οποίος 
έχει πείρα ή γνώσεις σχετικές με το αντικείμενο της Επι¬ 
χείρησης. 

Στα μέλη του διοικητικού συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί ταυτό¬ 
χρονα περισσότερους από είκοσι (20)εργαζόμενους με 
σχέση εργασίας συνεχή .μεγαλύτερη του έτους. 

4. Η διάρκεια της επιχείρησης ορίζεται 20 έτη απάτη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. 

5. Έδρα της επιχείρησης είναι η έδρα του Δήμου ,στον 
οικισμό Αγ. Αθανασίου Δ.Δ. Νεοχωρακίου 

6. Το κεφάλαιο που εκχωρείται στην επιχείρηση είναι 
14.673,51 ΕΥΡΩ. 

7. Πόροι της επιχείρησης είναι τα έσοδα από την άσκη¬ 
ση της δραστηριότητας της και συγκεκριμένα από: 

-Τη διοργάνωση και υλοποίηση πολιτιστικών προγραμ¬ 
μάτων, επιχορηγήσεις, χορηγίες ευρωπαϊκά προγράμμα¬ 
τα ,οργάνωση συναυλιών εκδηλώσεων κ.α. 

-απευθείας αναθέσεις εργασιών Δημοσίου ιδιωτικού 
και Κοινωνικού τομέα (μελέτες,εκπόνηση αναπτυξιακών 
προγραμμάτων, συμβουλευτικές υπηρεσίες κ.α.) 

- Αναθέσεις τεχνικώς έργων-μελετών-κατασκευών 

- Τα έσοδα από κληρονομιές , δωρεές κλπ. 

- Κάθε άλλη νόμιμη πρόσοδο 

8. Η επιχείρηση διαλύεται: α) με απόφαση του δημοτι¬ 
κού συμβουλίου, με απόλυτη πλειοψηφία των μελών του 
και πράξη του Γενικού Γραμματέα της Περιφέρειας Δυτι¬ 
κής Μακεδονίας, β) όταν λήξει χωρίς να παραταθεί η 
διάρκειά της, και γ) σε περίπτωση πτώχευσης της επιχεί- 
ρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από εκκαθαριστές που ορίζονται από το δημοτικό 
συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. Το υπό¬ 
λοιπο περιέρχεται στο Δήμο Μελίτης. 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτείατης επιχείρησης, διέπονται απότις σχε¬ 
τικές με τις δημοτικές και κοινοτικές διατάξεις του Π.Δ. 
410/95 (ΦΕΚ 231/Α/14.11.1995), από τις διατάξεις του 
Ν.2503/97,την υπ'αριθμό 25027 απόφαση του Υπουργού 
Εσωτερικών (Φ.Ε.Κ. 244/Β/1984) και το Π.Δ. 520/88. 

9. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου Μελί¬ 
της, ύψους 14.674 ΕΥΡΩ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 16 Μάίου 2003 
Με εντολή Γ ενικής Γ ραμματέως Περιφέρειας 
Ο Γενικός Διευθυντής 
ΧΡΗΣΤΟΣ ΝΑΤΟΣ 

Αριθ. 2095 (2) 

Διάλυση της Κοινοτικής Επιχείρησης Τουριστικής Ανά¬ 
πτυξης Κορεστείων «ΚΟΡΕΣΤΕΙΑ» στηντέως Κοινότη¬ 
τα Γάβρου Ν. Καστοριάς του Δήμου Κορεστείων Ν. 
Καστοριάς. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Την 8/28.11.1997 απόφασή μας (ΦΕΚ 1107/ τ. Β'/ 
15.12.97) περί Σύστασης Κοινοτικής Επιχείρησης Τουρι¬ 
στικής Ανάπτυξης ΚΟΡΕΣΤΕΙΩΝ «ΚΟΡΕΣΤΕΙΑ» στην τέ¬ 
ως Κοινότητα Γάβρου Ν. ΚΑΣΤΟΡΙΑΣ του Δήμου ΚΟ- 
ΡΕΣΤΕΙΩΝ Ν. ΚΑΣΤΟΡΙΑΣ. 

2) Την 25027/1984 απόφαση του Υπουργού Εσωτερι¬ 
κών (ΦΕΚ 244/τ. Β71984). 

3) Τις διατάξεις των άρθρων 277 έως και 292 του Π.Δ. 
410/95 (Δ.Κ.Κ.). 

4) Την 31/2003 απόφαση του Δημοτικού Συμβουλίου 
ΚΟΡΕΣΤΕΙΩΝ περί διάλυσης της Κοινοτικής Επιχείρησης 
Τουριστικής Ανάπτυξης ΚΟΡΕΣΤΕΙΩΝ «ΚΟΡΕΣΤΕΙΑ» 
στηντέως Κοινότητα Γάβρου Ν. ΚΑΣΤΟΡΙΑΣ, του Δήμου 
ΚΟΡΕΣΤΕΙΩΝ, Νομού ΚΑΣΤΟΡΙΑΣ. 

5) Την 4196/18.7.2001 (ΦΕΚ 988/τ. Β730.7.2001) από¬ 
φασή μας περί εξουσιοδότησης κ.λ.π.», αποφασίζουμε: 

1) Τη διάλυση της Κοινοτικής Επιχείρησης Τουριστικής 
Ανάπτυξης ΚΟΡΕΣΤΕΙΩΝ «ΚΟΡΕΣΤΕΙΑ» στηντέως Κοινό¬ 
τητα Γάβρου Ν. ΚΑΣΤΟΡΙΑΣ του Δήμου ΚΟΡΕΣΤΕΙΩΝ Ν. 
ΚΑΣΤΟΡΙΑΣ. 

2) Με την απόφαση αυτή παύει να ισχύει η 8/1997 από¬ 
φασή μας (ΦΕΚ 1107/τ. Β715.12.1997) περί σύστασης 
Κοινοτικής Επιχείρησης Τουριστικής Ανάπτυξης ΚΟ- 
ΡΕΣΤΕΙΩΝ «ΚΟΡΕΣΤΕΙΑ» στην τέως Κοινότητα Γάβρου 
Ν. ΚΑΣΤΟΡΙΑΣ του Δήμου ΚΟΡΕΣΤΕΙΩΝ Ν. ΚΑΣΤΟΡΙΑΣ. 

Η απόφαση αυτή δεν προκαλεί δαπάνη σε βάρος του 
προϋπολογισμού του Δήμου ΚΟΡΕΣΤΕΙΩΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 23 Απριλίου 2003 

Με εντολή Γενικής Γραμματέως Περιφέρειας 
Ο Γ ενικός Διευθυντής 
ΧΡΗΣΤΟΣ ΝΑΤΟΣ 

-♦- 

Αριθ. 7280 (3) 

Τροποποίηση της συστατικής πράξης του Νομικού Προ¬ 
σώπου με την επωνυμία «75η Σχολική Επιτροπή Δή¬ 
μου Λαρισαίων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Του άρθρου 203 του Π.Δ. 410/95. 

2) Του άρθρου 6 του Ν. 2503/97. 

3) Του άρθρου 1 παρ. 2ατου Ν. 2469/97. 

4) Την 3520/91 απόφαση του Νομάρχη Λάρισας (ΦΕΚ 
122/Β/4.3.91) περί συστάσεως του ανωτέρω Νομικού 
Προσώπου. 

5) Την 315/2003 απόφαση του Δημοτικού Συμβουλίου 
Λάρισας. 

6) Την 2682/10.5.2001 (ΦΕΚ597/21.5.2001 τ.Β') απόφαση 
περί παροχής εξουσιοδότησης υπογραφής εγγράφων 
στον Προϊστάμενο της Δ/νσης Αυτ/σης και Αποκ/σης «Με 
εντολή Γενικού Γραμματέα Περιφέρειας», αποφασίζουμε: 


Τροποποιούμε την 3520/91 απόφαση του Νομάρχη Λά¬ 
ρισας, περί συστάσεως του Νομικού Προσώπου «Σχολική 
Επιτροπή Δημοσίων Σχολείων» στην πρώην Κοινότητα 
Τερψιθέας, η οποίατροποποιήθηκε μετηναρίθμ. 7515/99 
(ΦΕΚ 1349/Β71.7.99) απόφαση του Γ.Γ.Π. Θεσσαλίας, ως 
προς την επωνυμία του Ν.Π. «75η Σχολική Επιτροπή Δή¬ 
μου Λαρισαίων» ως εξής: 

Το Διοικητικό Συμβούλιο της 75ης Σχολικής Επιτροπής 
Δήμου Λαρισαίων» από 9μελές γίνεται 5/μελές και απαρ¬ 
τίζεται από: 

1) Το Δήμαρχο ή ένα Δημότη που ορίζεται από το Δημο¬ 
τικό Συμβούλιο. 

2) Τους εκάστοτε Δ/ντέςτων σχολικών μονάδων. 

3) Τον εκάστοτε εκπρόσωπο του Συλλόγου Γονέων και 
Κηδεμόνων του Δημοτικού Σχολείου Τερψιθέας και 

4) Ένα Δημότη που ορίζεται με απόφαση του Δημοτικού 
Συμβουλίου. 

Κατά τα λοιπά ισχύει η 3520/91 απόφαση του Νομάρχη 
Λάρισας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Λαρισαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Μάίου 2003 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

- ♦ - 

Αριθ. 6890 (4) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή του Δημο¬ 
τικού Σχολείου και Νηπιαγωγείου Βαμβακούς Δήμου 
Πολυδάμαντα». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Του άρθρου 203 του Π.Δ. 410/95. 

2) Του άρθρου 6του Ν. 2503/97. 

3) Του άρθρου 1 παρ. 2ατου Ν. 2469/97. 

4) Την 21323/89 (ΦΕΚ 768/89 τ. Β') απόφαση του Νο¬ 
μάρχη Λάρισας, περί συστάσεως Νομικού Προσώπου με 
την επωνυμία «Σχολική Επιτροπή Δημοτικού Σχολείου - 
Νηπιαγωγείου Βαμβακούς». 

5) Την 63/2003 απόφαση του Δημοτικού Συμβουλίου 
Πολυδάμαντα περί τροποποίησης της συστατικής πρά¬ 
ξης του Νομικού Προσώπου. 

6) Την 2682/10.5.2001 (ΦΕΚ 597/21,5.2001/τ. Β') από¬ 
φαση περί παροχής εξουσιοδότησης υπογραφής εγγρά¬ 
φων στον Προϊστάμενο της Δ/νσης Αυτοδιοίκησης και 
Αποκέντρωσης «Με εντολή Γ ενικού Γ ραμματέα Περιφέ¬ 
ρειας Θεσσαλίας», αποφασίζουμε: 

Τροποποιούμε την 21323/89 απόφαση του Νομάρχη 
Λάρισας, περί συστάσεως Νομικού Προσώπου, με την 
επωνυμία «Σχολική Επιτροπή Δημοτικού Σχολείου - Νη¬ 
πιαγωγείου Βαμβακούς» ως εξής: 

Το Διοικητικό Συμβούλιο της «Σχολικής Επιτροπής Δη¬ 
μοτικού Σχολείου - Νηπιαγωγείου Βαμβακούς» από 5/με¬ 
λές γίνεται 7/μελές και απαρτίζεται από: 

1) Τέσσερες (4) Δημοτικούς Συμβούλους που θα ορίζο¬ 
νται από το Δημοτικό Συμβούλιο. 

2) Το Δ/ντή του Δημοτικού Σχολείου. 

3) Τη Δ/ντριατου Νηπιαγωγείου. 

4) Εκπρόσωπο του Συλλόγου Γονέων και Κηδεμόνων 
του Δημοτικού Σχολείου. 

Κατά τα λοιπά ισχύει η 21323/89 απόφαση του Νομάρ¬ 
χη Λάρισας. 

Με την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Πολυδάμαντα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 16 Μάίου 2003 

Με εντολή Γενικού Γραμματέα Περιφέρειας 
Ο Διευθυντής κ.α.α. 

Γ. ΣΑΚΚΑΣ 

-♦- 

Αριθ. 3475 (5) 

Συγχώνευση των Νομικών Προσώπων του δήμου Αυλώ- 
νος:1) Πολιτιστικό Πνευματικό Κέντρο Σιδηροκά- 
στρου και 2) Λαογραφικό Ιστορικό Μουσείο Σιδηροκά- 
στρου και σύσταση Νέου Νομικού Προσώπου με την 
επωνυμία Πολιτιστικό Κέντρο Λαογραφικό Ιστορικό 
Μουσείο Σιδηροκάστρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δ. Κ. Κ. (Π .Δ 410/95) 
περί «λοιπών δημοτικών και κοινοτικών προσώπων». 

2. Τις διατάξεις του άρθρου 14 του Ν. 2880/2001 σύμ¬ 
φωνα με τις οποίες μπορούν να συγχωνεύονται σε ένα δη¬ 
μοτικό ή κοινοτικό νομικό πρόσωπο δημοσίου δικαίου, πε¬ 
ρισσότερα του ενός νομικά πρόσωπα με ομοειδής ή πα¬ 
ρεμφερείς σκοπούς και αυτό γίνεται με την έκδοση 
αποφάσεων των οικείων Δημοτικών Συμβουλίων. 

3. Την οικ 48431/5.12.2001 (Εγκύκλιος 22) του 
ΥΠΕΣΔΔΑ και τα διαλαμβανόμενα σε αυτή, η οποία κοινο¬ 
ποιήθηκε στους ΟΤΑ με το Α. Π. 19846/7.1.2002 έγγραφό 
μας, περί συγχώνευσης νομικών προσώπων δημοσίου δι¬ 
καίου α) με ομοειδείς και β) με παρεμφερείς σκοπούς. 

4. Το γεγονός ότι στο δήμο Αυλώνος λειτουργούν δύο 
Νομικά Πρόσωπα με παρεμφερείς σκοπούς το Πολιτιστι¬ 
κό Πνευματικό Κέντρο Σιδηροκάστρου(ΦΕΚ σύστασης, 
282/Β/23.4.19931 και το Λαογραφικό Ιστορικό Μουσείο 
Σιδηροκάστρου (ΦΕΚ σύστασης, 284/Β/9.6.1987). 

5. Την 11/2003 απόφαση του Δημοτικού Συμβουλίου 
Αυλώνος με την οποία συγχωνεύονται τα υφιστάμενα Νο¬ 
μικά Πρόσωπα Πολιτιστικό Πνευματικό Κέντρο Σιδηρο- 
κάστρου και Λαογραφικό Ιστορικό Μουσείο Σιδηροκά- 
στρου, σε ένα Νομικό Πρόσωπο με την επωνυμία Πολιτι¬ 
στικό Κέντρο Λαογραφικό Μουσείο Σιδηροκάστρου 
Δημοσθένης Κάκκαβας, αποφασίζουμε: 

Α. Επικυρώνουμε την 11/2003 απόφαση του Δημοτικού 
Συμβουλίου Αυλώνος περί συγχώνευσης δύο Νομικών 
Προσώπων σε ένα Πολιτιστικό Πνευματικό Κέντρο Σιδη- 
ροκάστρου (ΦΕΚ σύστασης, 282/Β/23.4.1993) και το Λα- 
ογραφικό Ιστορικό Μουσείο Σιδηροκάστρου (ΦΕΚ σύ¬ 
στασης, 284/Β/9.6.1987), σύμφωνα με τις διατάξεις του 
άρθρου 203 παρ. 6του Δ.Κ.Κ. (Π.Δ410/95) καιτου άρθρου 
14τουΝ. 2880/2001, και 

Β. Συγχωνεύουμε τα ανωτέρω δύο Νομικά Πρόσωπα 
και συνιστούμε νέο Νομικό Πρόσωπο Δημοσίου Δικαίου 
σύμφωνα με τις διατάξεις του άρθρου 203 του Δ.Κ.Κ. 
(Π.Δ. 410/95), το οποίο υποκαθίσταται αυτοδίκαια και χω¬ 
ρίς καμία άλλη διατύπωση σε όλα εν γένει τα δικαιώματα 
και τις υποχρεώσεις των ως άνω συγχωνευθέντων Νομι¬ 
κών Προσώπων εξομοιούμενο με καθολικό διάδοχο αυ¬ 
τών, και ως εξής: 


Άρθρο Ιο 
Επωνυμία 

Η επωνυμία του Νομικού Προσώπου είναι «ΠΟΛΙΤΙΣΤΙ¬ 
ΚΟ ΚΕΝΤΡΟ ΛΑΟΓΡΑΦΙΚΟ ΜΟΥΣΕΙΟ ΣΙΔΗΡΟΚΑΣΤΡΟΥ 
ΔΗΜΟΣΘΕΝΗΣ ΚΑΚΚΑΒΑΣ». 

Άρθρο 2ο 
Έδρα 

Έδρατου Νομικού Προσώπου ορίζεται το Δ. Δ. Σιδηρο- 
κάστρου του Δήμου Αυλώνος, και θα στεγαστεί σε αίθου¬ 
σα που θα εξασφαλίσει το Δημοτικό Συμβούλιο. 

Άρθρο 3ο 
Σκοπός 

Σκοπός του Νομικού Προσώπου είναι: 
α) Η εξύψωση του Πνευματικού, Επιστημονικού, Αγρο¬ 
τικού, Πολιτιστικού επιπέδου των κατοίκων Σιδηροκά- 
στρου και της ευρύτερης περιοχής του δήμου. 

β) Η ανάπτυξη κάθε μορφής τέχνης, χορού, θεάτρου, 
μουσικής, σκάκι, κ.λ.π. 

γ) Η συγκέντρωση, συντήρηση, έκθεση, διαφύλαξη κάθε 
είδους παραδοσιακού και πνευματικού δημιουργήματος 
του λαού του Σιδηροκάστρου καιτης ευρύτερης περιοχής. 

δ) Η διοργάνωση εκδηλώσεων με θέμα την παράδοση, 
τη διατήρηση και προβολή αυτής στο λαό και τους νέους, 
ώστε αν γίνει σύνθεση του νέου με το παραδοσιακό. 

ε) Η διοργάνωση εκθέσεων ειδών λαϊκής τέχνης και πό¬ 
σης φύσεως πολιτιστικών, αθλητικών εκδηλώσεων. 

Άρθρο 4ο 
Διοίκηση 

Τη διοίκηση του Ν.Π. θα ασκεί πενταμελές Δ.Σ. που θα 
αποτελείται από: 

Α) το Δήμαρχο ή άλλο μέλος αιρετό που ορίζεται από 
αυτόν, ως Πρόεδρος. 

Β) ένα Δημοτικό Σύμβουλο ως Αντιπρόεδρο 
Γ) ένα μέλος του Τοπικού Συμβουλίου 
Δ) έναν εκπρόσωπο του Συνδέσμου Σιδηροκαστριτών 
της Αθήνας. 

Ε) έναν κάτοικο του Δ. Δ. Σιδηροκάστρου, που έχει σχέ¬ 
ση μετά γράμματα. 

Άρθρο 5ο 
Θητεία 

Η θητεία του Δ.Σ. ακολουθεί τη διάρκεια της θητείας 
του εκάστοτε Δημοτικού Συμβουλίου, και λήγει με την 
εγκατάσταση του νέου Διοικητικού Συμβουλίου. 

Άρθρο 6ο 
Εκπροσώπηση 

Η εκπροσώπηση του ανωτέρω Ν.Π.Δ.Δ. ενώπιοντων δικα¬ 
στηρίων και πόσης αρχής θα γίνεται από τον Αντιπρόεδρο. 
Άρθρο 7ο 
Πόροι 

Πόροι του ανωτέρω Ν.Π. αποτελούν: 
α) Η ετήσια επιχορήγηση του Δήμου Αυλώνος. 
β) Οι τακτικές, έκτακτες επιχορηγήσεις από τον Κρατι¬ 
κό Προϋπολογισμό. 

γ) Οι πόσης φύσεως δωρεές, εισφορές κατοίκων και φί¬ 
λων. 

δ) Τα πόσης φύσεως λοιπά έσοδα που τυχόν θα προκό¬ 
ψουν. 

Άρθρο 8ο 
Διάρκεια 

Το ανωτέρω Ν.Π. Δ. Δ. καταργείται -παύει την λειτουρ¬ 
γία του με τον τρόπο με τον οποίο συστάθηκε, η δε περι¬ 
ουσία του περιέρχεται στο Δήμο. 

Άρθρο 9ο 

λειτουργία Δ.Σ. - Οικονομική Διαχείριση - Εποπτεία 

Οι διατάξεις των άρθρων 198,199 καιπαρ. 1,3 και 4 του 
άρθρου 200 του Δ.Κ.Κ (Π.Δ 410/95) εφαρμόζονται και σ’ 
αυτό το Νομικό Πρόσωπο. 

- Για την άσκηση εποπτείας εφαρμόζονται οι διατάξεις 
των ΟΤΑ. 

- Τα θέματα τα σχετικά με τη διοίκηση και την διαχείρι¬ 
ση του Νομικού Προσώπου ρυθμίζονται με κανονισμό 
που ψηφίζει το Δημοτικό Συμβούλιο. 

Άρθρο 10ο 
Ακροτελεύτιο 

- Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του δήμου Αυ- 
λώνος το ύψος της οποίας δεν είναι δυνατόν να προσδιο¬ 
ριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 8 Μαΐου 2003 

Ο Γενικός Γραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 1668 (6) 

Έγκριση του Οργανισμού Εσωτερικής Υπηρεσίας του Παι¬ 
δικού Σταθμού Δήμου Σπερχειάδος Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) Του άρθρου 12 του Ν. 2800/2001 (Φ.Ε.Κ. Α'9) «Πρό¬ 
γραμμα ΠΟΛΙΤΕΙΑ για τη μεταρρύθμιση και τον εκσυγ¬ 
χρονισμό της Δημόσιας Διοίκησης κ.α.δ». 

β) Του Νόμου 2503/97 (Φ.Ε.Κ. Α' 107) «Διοίκηση, οργά¬ 
νωση ,στελέχωση της Περιφέρειας ρύθμιση θεμάτων για 
την τοπική αυτοδιοίκηση κ.α.δ.». 

γ) Του Νόμου 2190/94 (Φ.Ε.Κ. Α' 28) «Σύσταση ανεξάρ¬ 
τητης αρχής για την επιλογή προσωπικού και ρύθμιση θε¬ 
μάτων διοίκησης», όπως ισχύει. 

δ) Του άρθρου 27 του Ν. 2081/92 (Φ.Ε.Κ. Α' 154), με το 
οποίο προστέθηκε νέο άρθρο 29 Α στο Ν. 1558/85 (Φ.Ε.Κ. 
Α' 137), σχετικά με τον έλεγχο των δαπανών που προκα- 
λούν οι κανονιστικές διοικητικές πράξεις. 

ε) Του άρθρου 198παρ.3του Π. Δ/τος 410/95 (Δ.Κ.Κ.). 

στ) Του άρθρου 12 του Ν. 1188/81 (Φ.Ε.Κ. Α'204), «Πε¬ 
ρί κυρώσεως του Κώδικα περί καταστάσεως προσωπικού 
Οργανισμών Τοπικής Αυτοδιοίκησης», όπως τροποποιή¬ 
θηκαν μεταγενέστερα. 

2. Την 6655/15.5.2001 απόφασή μας περί συστάσεως 
Ν.Π.Δ.Δ. με την επωνυμία «Παιδικός Σταθμός Δήμου 
Σπερχειάδος», η οποία δημοσιεύθηκε στο 640/τ. Β'/ 
28.5.2001 Φ.Ε.Κ. 

3. Την 4/4.2.2002 απόφαση του Διοικητικού Συμβουλίου 
του Παιδικού Σταθμού Δήμου Σπερχειάδος, περί ψηφίσε - 
ως του Οργανισμού Εσωτερικής Υπηρεσίας (Ο.Ε.Υ.) του. 


4. Την 17/7.2.2002 απόφαση του Δημοτικού Συμβουλίου 
Δήμου Σπερχειάδος, στην οποία διατυπώνεται η σύμφω¬ 
νη γνώμη του, σχετικά με την ψήφιση του ανωτέρω Ο.Ε.Υ. 

5. Τη γνώμη του Υπηρεσιακού Συμβουλίου υπαλλήλων 
Ο.Τ.Α. Νομού Φθιώτιδας, περί ψηφίσεως του Ο.Ε.Υ. του 
Νομικού Προσώπου, που διατυπώνεται στο 3/2002 Πρα¬ 
κτικό του, αποφασίζουμε: 

Εγκρίνουμε την 4/2002 απόφαση του Διοικητικού Συμ¬ 
βουλίου του Παιδικού Σταθμού Δήμου Σπερχειάδος, με 
την οποία ψηφίζεται ο Οργανισμός Εσωτερικής Υπηρε¬ 
σίας (Ο.Ε.Υ.) του οικείου Νομικού Προσώπου, ως ακο¬ 
λούθως: 

Άρθρο 1 

Διάρθρωση υπηρεσιών 

Οι υπηρεσίες του Παιδικού Σταθμού Δήμου Σπερχειά- 
δας λειτουργούν σε επίπεδο Τμήματος, ανάλογα με τη 
δυναμικότητα του Σταθμού, σύμφωνα με τη συστατική 
πράξη προσαρμογής του. 

Το Τμήμα του Παιδικού Σταθμού Δήμου Σπερχειάδος 
αποτελείται από 

α) Γ ραφείο Προϊσταμένου - Διοίκησης 

β) Γ ραφείο Παιδαγωγών 

γ) Γ ραφείο Διαχείρισης 

δ) Γραφείο Βοηθητικού Προσωπικού (Μαγειρείο, Προ¬ 
σωπικό Καθαριότητας) 

"Αρθρο 2 

Καθήκοντα Προϊσταμένου Τμήματος 

Είναι υπεύθυνος: 

1. Γιατην εύρυθμη λειτουργία του Τμήματος και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα νήπια σε συνεργασία με το παιδαγωγικό 
προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του. Προγραμματίζει 
και εγκρίνει τις άδειες αυτού,ώστε να μην δημιουργού- 
νται λειτουργικά προβλήματα στον Παιδικό Σταθμό. 

4. Εισηγείται στο Διοικητικό Συμβούλιο, τις ανάγκες του 
Τμήματος σε προσωπικό και πόσης φύσεως εξοπλισμό 
καθώς καιτην επιμόρφωση του προσωπικού, όπως και κά¬ 
θε θέμα που αφορά την λειτουργία του σταθμού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία, όταν δεν υπάρχει 
διαχειριστής διαφορετικά τα επιβλέπει και τηρεί την 
σφραγίδα του Σταθμού. 

Άρθρο 3 

Καθήκοντα Παιδαγωγικού Προσωπικού 

1. Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία τους και τις 
ανάγκες τους. Απασχολεί τα παιδιά σύμφωνα με το ημε¬ 
ρήσιο πρόγραμμα απασχόλησης. 

2. Βοηθά τα παιδιά και παρακολουθεί τη διατροφή και κα¬ 
θαριότητά τους ενθαρρύνονταςτην αυτοεξυπηρέτησή τους. 

3. Εισηγείται τις ανάγκες εφοδιασμού των αιθουσών και 
την εφαρμογή του προγράμματος με είδη (παιχνίδια κ.λ.π.). 

4. Ενημερώνει τους γονείς για την εξέλιξη των παιδιών. 

5. Τηρεί βιβλίο παρουσίας των παιδιών και ενημερώνει 
για τις καθυστερήσεις παιδιών στην προσέλευσή τους εί¬ 
τε στις απουσίες τους. 

Άρθρο 4 

Καθήκοντα Διαχειριστή 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λ.π. του προσωπικού. 

4. Συνεργάζεται με τον Διευθυντή για την κατάρτιση του 
προϋπολογισμού- απολογισμού -ισολογισμού. 

5. Τηρεί όλα τα απαραίτητα βιβλία. 

Άρθρο 5 

Καθήκοντα βοηθού μάγειρα 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή φαγητού, σύμφωνα με το διαι¬ 
τολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο και 
υπογράφει δελτίο. 

3. Μεριμνά για την διανομή του φαγητού καθώς και για 
την απόλυτη καθαριότητα του μαγειρείου καιτων σκευών 
και φροντίζει για την καλή κατάστασή τους, ευθυνόμενος 
για κάθε απώλεια ή αδικαιολόγητη καταστροφή. 

Άρθρο 6 

Καθήκοντα Προσωπικού καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του σταθμού. 

2. Είναι υπεύθυνο για την καθαριότητα των νηπίων 

3. Είναι υπεύθυνο για τον ιματισμό και μεριμνά για την 
καλή συντήρηση, καθαριότητα και φύλαξή του. 

4. Παραλαμβάνει υλικά καθαριότητας από τον υπεύθυ¬ 
νο και γι' αυτά υπογράφει δελτίο. 

5. Εκτελεί κάθε εργασία που του ανατίθεται από τον 
Προϊστάμενο. 

Άρθρο 7 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ9 ΒΡΕΦΟΝΗΠΙΟΚΟΜΙΑΣ 
Θέσεις 3 (Τρεις) 

Βαθμός Δ'- Α' 

2. ΚΛΑΔΟΣ ΤΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 
Θέσεις 1 (Μία) 

Βαθμός Δ'- Α' 

3. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ ΠΑΙΔΟΚΟ¬ 
ΜΩΝ 

Θέσεις 1 (Μία) 

Βαθμός Δ'- Α' 

4. ΚΛΑΔΟΣ ΥΕ 14 ΒΟΗΘΗΤΙΚΟΥ ΠΡΟΣΩΠΙΚΟΥ (ΒΟΗ¬ 
ΘΟΣ ΜΑΓΕΙΡΟΥ) 

Θέσεις 1 (Μία) 

Βαθμός Ε'- Β' 

5. ΚΛΑΔΟΣ ΥΕ 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις 2 (Δύο) 

Βαθμός Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
α) ΜΟΝΙΜΟ ΠΡΟΣΩΠΙΚΟ 
3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις 1 (Μία) 

Β) ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥΔΙΚΑΙΟΥ ΑΟ¬ 
ΡΙΣΤΟΥ ΧΡΟΝΟΥ 


Υ.Ε. 14 ΒΟΗΘΗΤΙΚΟ ΠΡΟΣΩΠΙΚΟ (ΒΟΗΘΟΣ ΜΑΓΕΙ¬ 
ΡΟΥ). 

Θέσεις 1 (Μία) 

Γ) ΕΠΟΧΙΑΚΟ ΠΡΟΣΩΠΙΚΟ 

Θέσεις 2 (Δύο) 

Οι θέσεις του κλάδου ΤΕ Βρεφονηπιοκόμων (προσωρι¬ 
νός) μετατρέπεται μόλις κενωθεί με οποιονδήποτε τρόπο 
σε θέσεις κλάδου ΤΕ9 Βρεφονηπιοκόμων σύμφωνα με τις 
διατάξεις του άρθρου 35 Ν. 2646/1998. 

Άρθρο 8 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι ΤΕ Βρεφονηπιοκομίας ως προϊστά¬ 
μενοι του Παιδικού Σταθμού Δήμου Σπερχειάδος επιλέ¬ 
γονται κατά προτεραιότητα από τον Κλάδο ΤΕ Βρεφονη¬ 
πιοκόμων και δεν υπάρχουν από τους άλλους Κλάδους. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 9 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες νομοθετικές διατάξεις. 

Άρθρο 10 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και μελλοντικών ανα¬ 
γκών του Ν.Π.Δ.Δ. 

Οι Προϊστάμενοι ορίζονται πάντοτε με απόφαση Προέ¬ 
δρου του Δ.Σ.οι κρινόμενοι από το αρμόδιο Υπηρεσιακό 
Συμβούλιο υπάλληλοι αναπληρούμενοι σε περίπτωση 
απουσίας τους ή κωλύματος, από τον κατά βαθμό αρχαι¬ 
ότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίαςτων επί μέρους υπη¬ 
ρεσιών μη προβλεπόμενη από τον παρόντα Οργανισμό, 
ρυθμίζεται με τον Κανονισμό Λειτουργίας του Ν.Π.Δ.Δ. 
Ακροτελεύτιο άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Νομικού Προσώπου για το οικονομικό 
έτος 2003, και για τα επόμενα οικονομικά έτη το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 16 Μάίου 2003 
Ο Γ ενικός Γ ραμματέας Περιφέρειας 
ΓΙΑΝΝΗΣ Ν. ΔΗΜΟΥ 

-Φ- 

Αριθ. 3992 (7) 

Σύσταση Δημοτικής Επιχείρησης Ανάπτυξης Οινοφύτων 
(Δ.ΕΠ.ΑΝ) στο Δήμο Οινοφύτων Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277-291 του ΔΚΚ (ΠΔ 410/95). 

2. Την 60/2003 απόφαση του Δημοτικού Συμβουλίου Οι- 
νοφύτων, σχετικά με τη σύσταση Δημοτικής Επιχείρησης. 

3. Τις διατάξεις του Ν. 2503/97 περί «Διοίκησης -Οργά¬ 
νωσης, στελέχωσης της Περιφέρειας, ρυθμίσεις θεμά¬ 
των για την Τοπική Αυτοδιοίκηση και άλλες διατάξεις». 

4. Τις 5921/97 (ΦΕΚ 831/Β/97) και 1667/02 αποφάσεις 
του Γενικού Γραμματέα Περιφέρειας Στερεός Ελλάδας, 
περί μεταβίβασης δικαιώματος υπογραφής, με εντολή 
Γ.Γ.Π., στους Διευθυντές Τοπικής Αυτοδιοίκησης και Δι¬ 
οίκησης, αποφασίζουμε: 

Συνιστάται στο Δήμο Οινοφύτων, Αμιγής Δημοτική Επι¬ 
χείρηση, με την επωνυμία «ΔΗΜΟΤΙΚΗ.ΕΠΙΧΕΙΡΗΣΗ 
ΑΝΑΠΤΥΞΗΣ ΟΙΝΟΦΥΤΩΝ (Δ.ΕΠ.ΑΝ)». 

Έδρα της επιχείρησης θα είναι τα Οινόφυτα 

Σκοπός της επιχείρησης είναι: 

1) Η υποστήριξη της αναπτυξιακής προσπάθειας του 
Δήμου Οινοφύτων. 

2) Ο σχεδιασμός της στρατηγικής ανάπτυξης για την 
περιοχή Αναφοράς και η προώθηση - υλοποίηση Εθνικών 
και Κοινοτικών προγραμμάτων και πρωτοβουλιών. 

3) Η Πολιτιστική Ανάπτυξη του Δήμου Οινοφύτων 

4) Η ανάληψη κατασκευής τεχνικών έργων. 

5) Η ανάληψη επιχειρηματικών δραστηριοτήτων. 

6) Η δημιουργία γραφείου επαγγελματικού προσανα¬ 
τολισμού. 

7) Η εκπόνηση μελετών και η διενέργεια ερευνών. 

8) Η οργάνωση - διεξαγωγή πολιτιστικών και ψυχαγωγι¬ 
κών Εκδηλώσεων. 

9) Η υλοποίηση - εκπαιδευτικών και επιμορφωτικών 
προγραμμάτων 

10) Η υποβοήθηση του Δήμου Οινοφύτων στο έργο της 
καθαριότητας. 

11) Η περιβαλλοντική ευαισθητοποίηση των δημοτών, η 
διαχείριση και προστασία του περιβάλλοντος (π.χ. προ¬ 
γράμματα για τη Διαχείριση στερεών και υγρών αποβλή¬ 
των, φυσικού περιβάλλοντος κ.λ.π.) 

12) Η οργάνωση των υπηρεσιών υγείας κοινωνικής πρό¬ 
νοιας καθώς και η κοινωνική ανάπτυξη. 

13) Η ανάπτυξη του Αθλητισμού. 

14) Οι εκδόσεις και οι εκτυπώσεις 

15) Η διαχείριση - εκμετάλλευση της διαφήμισης 

16) Η διαχείριση - εκμετάλλευση των διαθέσιμων χώρων 
στάθμευσης. 

17) Η λειτουργία Δημοτικής Αστυνομίας. 

18) Η λειτουργία Δημοτικής Συγκοινωνίας 

Η διάρκεια της επιχείρησης ορίζεται σε πενήντα (50) 
χρόνια και αρχίζει από τη δημοσίευση της σχετικής πρά¬ 
ξης της περιφέρειας Στερεός Ελλάδας (Δ/νση Τοπ. 
Αυτ/σης καιΔ/σης Ν. Βοιωτίας) στην Εφημερίδα της Κυ¬ 
βέρνησης. 

Η επιχείρηση μπορεί να διαλυθεί πριν από τον ως άνω 
οριζόμενο χρόνο, για τους εξής λόγους 

1) Με απόφαση του Δημοτικού Συμβουλίου Οινοφύτων 
με την απόλυτη πλειοψηφία των μελών του. 

2) Όταν λήξει χωρίς να παραταθεί. 

3) Σε περίπτωση πτώχευσης της επιχείρησης 

Ε. Η Δ.ΕΠ.ΑΝ. θα διοικείται από πενταμελές (δμελές) 
Διοικητικό Συμβούλιο, που τα μέλη του θα ορίζονται μαζί 
με τους αναπληρωτές τους από το Δημοτικό Συμβούλιο 
Οινοφύτων και θα αποτελείται, από : 

1) τον Δήμαρχο 

2) δύο (2) αιρετά μέλη του Δημοτικού Συμβουλίου, εκ 
των οποίων ο ένας θα προέρχεται από την μειοψηφία 

3) έναν (1) εκπρόσωπο Κοινωνικού φορέα του Δήμου 
και 


4) έναν (1) δημότη ή κάτοικο της πόλης που θα έχει πεί¬ 
ρα ή γνώσεις σχετικές με το αντικείμενο της επιχείρησης. 

Η θητεία του διοικητικού συμβουλίου θα ακολουθεί τη 
δημοτική περίοδο. 

ΣΤ. Ο Δήμος Οινοφύτων θα διαθέσει ως αρχικό κεφά¬ 
λαιο της Δ.ΕΠ.ΑΝ. το ποσό των 176.082 € σε τέσσερις 
(4) ισόποσες ετήσιες δόσεις των 44.020,50 € εκάστη . 

Ζ. Πόροι της επιχείρησης είναι: 

1) Έσοδα από δικαιώματα εγγραφών και φοίτησης στα 
τμήματα Πολιτιστικών δραστηριοτήτων. 

2) Έσοδα από την οργάνωση πολιτιστικών και ψυχαγω¬ 
γικών Εκδηλώσεων. 

3) Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

4) Έσοδα από την λειτουργία ή την ενοικίαση ακινήτων 
χώρων ιδιοκτησίας του Δήμου που θα παραχωρηθούν 
στη Δημοτική Επιχείρηση. 

5) Έσοδα από την λειτουργία Παιδικών και βρεφονη¬ 
πιακών σταθμών και κέντρων Δημιουργίας Απασχόλησης 
Παιδιών. 

6) Έσοδα από την εκμετάλλευση των κοινοχρήστων χώ¬ 
ρων και από την λειτουργία ή ενοικίαση των κυλικείων 
τους. 

7) Έσοδα από τη διαχείριση προγραμμάτων της ΕΕ ή 
άλλων Δημοσίων Φορέων. 

8) Έσοδα από αναθέσεις και εκτελέσεις τεχνικών έρ¬ 
γων, έργων επικουρικής καθαριότητας, εκπόνησης μελε¬ 
τών, έργων συντήρησης επιβλέψεων και λοιπών δραστη¬ 
ριοτήτων του τεχνικού τομέα. 

9) Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης και λοιπές επιχειρηματικές 
δραστηριότητες της Δημοτικής Επιχείρησης που σε κάθε 
περίπτωση επιτρέπονται εφόσον δεν απαγορεύεται από 
την κείμενη νομοθεσία σχετική με τις επιχειρήσεις των 
ΟΤΑ. 

10) . Έσοδα από αναθέσεις του Δήμου για εκτέλεση ερ¬ 
γασιών ή παροχή υπηρεσιών που προβλέπονται από τους 
καταστατικούς σκοπούς εν γένειτης επιχείρησης. 

11) Έσοδα από την περιουσία της επιχείρησης. 

12) Έσοδα από κληροδοτήματα, εισφορές, δωρεές 
κ.λ.π. 

Η. Τη διάλυση της επιχείρησης ακολουθεί η εκκαθάριση 
από τρεις (3) εκκαθαριστές που ορίζονται από το Δημοτι¬ 
κό Συμβούλιο. Στην εκκαθάριση διεκπεραιώνονται οι εκ¬ 
κρεμείς υποθέσεις εισπράττονται οι απαιτήσεις, ρευστο- 
ποιείται η περιουσία και πληρώνονται τα χρέη της επιχεί¬ 
ρησης και το υπόλοιπο (κινητή και ακίνητη περιουσία) 
περιέρχεται στο Δήμο. 

Θ. Από τις διατάξεις της απόφασης αυτής προκαλείται 
ετησίως και για τέσσερα (4) χρόνια, συνεχώς δαπάνη σε 
βάροςτου προϋπολογισμού του Δήμου, ύψους 44.020,50 
€ (και συνολικής για την τετραετία 176.082 € ) που βα¬ 
ρύνει τον Κ.Α. 02/200.119.6, για τα οικονομικά έτη 2003 
έως 2006 και η σχετική πίστωση για τον προϋπολογισμό 
του έτους 2003 έχει συμπεριληφθεί σ’ αυτόν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 12 Μάίου 2003 
Με εντολή Γενικού Γραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 

Αριθ.7146 (8) 

Τροποποίηση της 5691/15.3.1991 απόφασηςτου 
Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 27 του Ν. 2081/92, (ΦΕΚ154 Α') με τις οποίες προστέ¬ 
θηκε νέο άρθρο 29Α στο Ν. 1558/85 « Κυβέρνηση και Κυ¬ 
βερνητικά Όργανα» το οποίο ρυθμίζει τον έλεγχο των δα¬ 
πανών που προκαλούν οι κανονιστικές διοικητικές πράξεις, 
β) 203 του Π.Δ/τος 410/1995,(Δ.Κ.Κ) όπως ισχύει, 
γ) 7παρ.16του Ν. 2307/1995,(ΦΕΚ 113 Α'). 
δ) 14 παρ.1 και 2 του Ν. 2399/1996, (ΦΕΚΘΟΑ') 
ε) 6 παρ. 10 του Ν. 2503/1997, (ΦΕΚ 107 Α') «Διοίκη¬ 
ση,Οργάνωση,Στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις» 
στ) 1 παρ.46.18 του Ν. 2539/1997, (ΦΕΚ 244 Α') «Συ¬ 
γκρότηση της Πρωτοβάθμιας Τοπικής Αυτοδιοίκησης». 

2. Την 5691/15.3.1991 απόφαση του Νομάρχη Φθιώτι¬ 
δας με την οποία συστήθηκε στην πρώην κοινότητα Γλύ- 
φας νομικό πρόσωπο δημοσίου δικαίου με την επωνυμία 
«Σχολική Επιτροπή Α/βάθμιας εκπαίδευσης στην κοινότη¬ 
τα Γλύφαςτου Νομού Φθιώτιδας» που δημοσιεύθηκε στο 
ΦΕΚ 226 Β/12.4.1991. 

3. Την 49/2003 απόφαση του Δημοτικού Συμβουλίου 
του Δήμου Πελασγίας Νομού Φθιώτιδας. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γ ενικού Γ ραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

Τροποποιούμε, την παραγράφου 1 της 5691/15.3.1991 
απόφασης του Νομάρχη Φθιώτιδας ως εξής: 

1. Συνιστούμε στο Δημοτικό Διαμέρισμα Γλύφας Δήμου 
Πελασγίας Νομού Φθιώτιδας νομικό πρόσωπο δημοσίου 
δικαίου με την επωνυμία «Σχολική Επιτροπή Δημοτικού 
Σχολείου και Νηπιαγωγείου Δ.Δ Γλύφας Δήμου Πελα- 
σγίας». 

- Καταργούμε: 1) τις παραγράφους 3 και 4 της ανωτέρω 
απόφασης, που αφορούν τη διοίκηση του νομικού προ¬ 
σώπου και 2) τις περιπτώσεις α) και γ) της παραγράφου 5 
που αφορούν την επιχορήγηση του νομικού προσώπου. 
-Αναριθμούμετηνπαράγραφο5σε3καιτηνπαρ. 7 σε 4. 
Επίσης αναριθμούμε την περίπτωση β) της ως άνω, νέ¬ 
ας παρ. 3 σε α) και προσθέτουμε σ’ αυτή μετά τις λέξεις 
«.... του Κράτους» τις λέξεις « και του Δήμου» και τις πε¬ 
ριπτώσεις δ), ε), στ), ζ) και η) σε β), γ), δ), ε) και στ) αντί¬ 
στοιχα. 

Κατά τα λοιπά ισχύει η ανωτέρω απόφαση Νομάρχη 
Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πελα- 
σγίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 21 Μάίου 2003 


Αριθ. 5421 (9) 

Τροποποίηση της 16766/10.7.91 απόφασηςτου 
Νομάρχη Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 27του Ν. 2081/92, (ΦΕΚ 154Α') με τις οποίες προστέ¬ 
θηκε νέο άρθρο 29Α στο Ν. 1558/85 «Κυβέρνηση και Κυ¬ 
βερνητικά Όργανα» το οποίο ρυθμίζει τον έλεγχο των δα¬ 
πανών που προκαλούν οι κανονιστικές διοικητικές πράξεις. 

β) 203 του Π.Δ/τος 410/1995,(Δ.Κ.Κ) όπως ισχύει. 

γ) 7παρ. 16του Ν.2307/1995,(ΦΕΚ113Α'). 

δ) 14παρ.1 και 2του Ν. 2399/1996, (ΦΕΚΘΟΑ'). 

ε) 6 παρ. 10 του Ν. 2503/1997, (ΦΕΚ 107 Α') «Διοίκη¬ 
ση,Οργάνωση, Στελέχωση της Περιφέρειας, ρύθμιση θε¬ 
μάτων για την τοπική αυτοδιοίκηση και άλλες διατάξεις». 

στ) 1 παρ. 46.18 του Ν. 2539/1997,(ΦΕΚ 244 Α') «Συ¬ 
γκρότηση της Πρωτοβάθμιας Τοπικής Αυτοδιοίκησης». 

2. Την 16766/10.7.1991 απόφαση του Νομάρχη Φθιώτι¬ 
δας με την οποία συστήθηκε στην πρώην κοινότητα Βα- 
θύκοιλου νομικό πρόσωπο δημοσίου δικαίου με την επω¬ 
νυμία «Σχολική Επιτροπή Δημοτικού Σχολείου» που δη¬ 
μοσιεύθηκε στο ΦΕΚ 659 Β 77.8.91. 

3. Την 48/2003 απόφαση του Δημοτικού Συμβουλίου 
του Δήμου Πελασγίας Νομού Φθιώτιδας. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98, 
αποφασίζουμε: 

- Τροποποιούμε, το πρώτο εδάφιο της παραγράφου 1 
της 16766/10.7.1991 απόφασηςτου Νομάρχη Φθιώτιδας 
ως εξής: 

1. Συνιστούμε στο Δημοτικό Διαμέρισμα Βαθύκοιλου 
Δήμου Πελασγίας Νομού Φθιώτιδας ίδιο νομικό πρόσωπο 
με την επωνυμία «Σχολική Επιτροπή Δημοτικού Σχολείου 
Δ.Δ Βαθύκοιλου Δήμου Πελασγίας «. 

- Καταργούμε: α) το δεύτερο εδάφιο της παραγράφου 
1 της ανωτέρω απόφασης που αφορά τη διοίκηση του νο¬ 
μικού προσώπου και β) τις παραγράφους 2 και 3. 

- Αναριθμούμε τις παραγράφους 4, 5 και 6 σε 2, 3 και 4 
αντίστοιχα. 

- Καταργούμε την περίπτωση β) της ως άνω νέας παρ. 3, 
αναριθμούμε την περίπτωση γ) σε β) και προσθέτουμε 
στην περίπτωση α) αυτής, μετά τις λέξεις « .... του Κρά¬ 
τους» τις λέξεις «και του Δήμου». 

Κατά τά λοιπά ισχύει η ανωτέρω απόφαση του Νομάρ¬ 
χη Φθιώτιδας. 

Ακροτελεύτιο άρθρο 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου Πελα- 
σγίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 15 Μάίου 2003 


Με εντολή Γ ενικού Γ ραμματέα Περιφέρειας Με εντολή Γ ενικού Γ ραμματέα Περιφέρειας 

Ο Αν. Διευθυντής Ο Αν. Διευθυντής 

ΙΩΑΝΝΗΣ ΓΡΑΦΙΤΗΣ ΙΩΑΝΝΗΣ ΓΡΑΦΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




